Diari Oficial de la Generalitat Valenciana


Sumari del DOGV 5271, del 01-06-2006 (2006/6285)

Informació pública de la convocatòria d'Assemblea General ordinària.
--------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/6285


Organisme emissor
:   Caixa Rural Benicarló, SCOOP Crèd. V.

Tipus de document
:   Anunci

Informació pública de la convocatòria d'Assemblea General ordinària. [2006/M6285]  
En compliment de l'acord adoptat pel Consell Rector i de conformitat amb el legalment i estatutàriament establert, es convoca tots els socis de Caixa Rural Benicarló, S. Coop. de Crèdit V. per a celebrar Assemblea General ordinària, el dia 22 de juny de 2006 (dijous), a les 20.30 hores en primera convocatòria i a les 21.00 hores en segona, en esta ciutat, en l'Auditori Municipal, situat en el carrer de València s/n, a fi de tractar els distints punts del següent:  
Orde del dia  
1r Examen i aprovació, si és procedent, de la gestió social i dels comptes anuals corresponents a l'exercici econòmic de 2005.  
2n Acords sobre la distribució de resultats.  
3r Aprovació, si és procedent, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses del dit Fons per a l'exercici en curs.  
4t Nomenament d'auditor extern, per a la verificació dels comptes anuals.  
5é Elecció per a la renovació estatutària de membres titulars i suplents del Consell Rector, així com per a la designació dels integrants de la Comissió de Recursos.   
6é Delegar i habilitar el Consell Rector per a elevar a instrument públic els acords de l'Assemblea General que ho exigeixen o hagen d'inscriure's als registres públics, així com per a executar els dits acords; facultant-lo per a la interpretació, aplicació i desenvolupament dels que ho necessitaren.  
7é Suggeriments i preguntes al Consell Rector.  
8é Decisió sobre l'aprovació de l'acta. Designació de socis a l'efecte.  
Benicarló, 2 de maig de 2006.. El president: José Antonio Maura Giner.  
Documentació: conforme al que disposa l'article 10, lletra b, dels Estatuts Socials, els comptes anuals, la memòria escrita de les activitats de la Caixa Rural o informe de gestió, el d'auditoria i els altres documents sobre els quals ha de decidir l'Assemblea, es troben a disposició dels socis en el domicili social i en qualsevol oficina de l'entitat.   
Règim de consulta i horari: fins el dia de la celebració de l'Assemblea inclòs, i durant l'horari d'oficines, excepte els dies inhàbils. Els socis que ho sol·liciten per escrit tindran dret a rebre gratuïtament còpia d'estos documents amb antelació a la celebració de l'Assemblea.  
Elecció per a membres del Consell Rector, titulars i suplents, així com de la Comissió de Recursos: de conformitat amb l'article 44, punts 7 i 8, el Consell Rector designarà la mesa electoral, que quedarà constituïda a les 20.00 hores perquè els socis puguen exercir el seu dret al vot, i es tancarà a les 21.30 hores. Finalitzada esta, la mesa electoral alçarà acta del resultat. En el supòsit d'existir una sola candidatura per a cada lloc, les votacions es realitzaran en la mateixa Assemblea General.